**Ministru kabineta rīkojuma projekta**

**„Par valsts kustamās mantas nodošanu sabiedriskā labuma organizācijai – biedrībai „Latvijas Automobiļu federācija””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ārlietu ministrijas bilancē atrodas transportlīdzeklis – transportlīdzekļa marka Mercedes Benz S320, 1995.izlaiduma gads, šasijas numurs WDB1400331A260566, tranzīta numura zīme EA 326, nobraukums - 239’500 km, atlikusī bilances vērtība EUR 0,00 (turpmāk – transportlīdzeklis).Transportlīdzekļa atjaunošanai nepieciešami būtiski valsts budžeta ieguldījumi, kas nav mērķtiecīgi, ņemot vērā transportlīdzekļa nobraukumu, nolietojumu un izlaides gadu. Transportlīdzeklis tehniski nolietots, tā tehniskais stāvoklis neatbilst Ārlietu ministrijas un vēstniecību funkciju nodrošināšanai.Ņemot vērā, ka transportlīdzeklis nav nepieciešams Ārlietu ministrijas, vēstniecību un padotības iestāžu funkciju izpildes nodrošināšanai, tādēļ uzsākts tā atsavināšanas process. Atbilstoši Ministru kabineta 2011.gada 1.februāra noteikumos Nr.109 „Kārtība, kādā atsavināma publiskas personas manta” noteiktajai kārtībai 2014.gada 6.martā valsts akciju sabiedrības „Valsts nekustamie īpašumi” (turpmāk – VNI) mājas lapā ([www.vni.lv](http://www.vni.lv)) tika izsludināta pieteikšanās valsts kustamās mantas (transportlīdzekļa) atsavināšanai. Pieteikšanās termiņa laikā VNI mājas lapā uz transportlīdzekli nepieteicās valsts pārvaldes iestādes nedz arī atvasinātās publiskās personas vai to iestādes. 2014.gada 6.martā uz transportlīdzekli VNI mājas lapā tika saņemts pieteikums no sabiedriskā labuma organizācijas – biedrības „Latvijas Automobiļu federācija” (reģistrācijas Nr.50008022671, juridiskā adrese: Brīvības gatve 224, Rīga, LV-1039, sabiedriskā labuma organizācijas statuss piešķirts no 2005.gada 22.aprīļa) (turpmāk – sabiedriskā labuma organizācija). Saskaņā ar sabiedriskā labuma organizācijas 2014.gada 11.aprīļa vēstuli Nr.077/14, automašīna tiks izmantota sabiedriskā labuma organizācijas statūtu 2.1.1. un 2.1.4.punktā paredzētajiem mērķiem.Sabiedriskā labuma organizācijas statūtu 2.1.1. un 2.1.4.punktā noteikts, ka tās mērķis ir apvienot savus biedrus, lai nodrošinātu automobilistu kustības vienotību un aizsargātu tās materiālās un morālās intereses visā Latvijas Republikas teritorijā un ārvalstīs. Sekmētu sabiedriskā labuma organizāciju – Latvijas Automobiļu federāciju, tās biedru inventāra un apkalpošanas dienestu uzlabošanos.Publiskas personas mantas atsavināšanas likuma 43.1 panta pirmā daļa nosaka, ka valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. Līdz ar to Ministru kabineta rīkojuma projekta „Par valsts kustamās mantas nodošanu sabiedriskā labuma organizācijai – biedrībai „Latvijas Automobiļu federācija”” (turpmāk – rīkojuma projekts) mērķis ir pieņemt Ministru kabineta lēmumu pamatojoties uz kuru Ārlietu ministrija nodotu bez atlīdzības sabiedriskā labuma organizācijai minēto valsts kustamo mantu – transportlīdzekli.Rīkojuma projekts nosaka, ka Ārlietu ministrija ar sabiedriskā labuma organizāciju noslēdz līgumu par transportlīdzekļa nodošanu un pieņemšanu, līgumā nosakot, ka izdevumus, kas saistīti ar transportlīdzekļa reģistrāciju, sedz sabiedriskā labuma organizācija. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedriskā labuma organizācija, kura bez atlīdzības iegūst savā īpašumā valsts kustamo mantu savas darbības mērķu realizēšanai. Ārlietu ministrija, kurai atsavina nevajadzīgo valsts kustamo mantu.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Transportlīdzekļa pārreģistrācijas izdevumus Ceļu satiksmes drošības direkcijā sedz nākamais transportlīdzekļa īpašnieks – sabiedriskā labuma organizācija. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšana par transportlīdzekļa atsavināšanas uzsākšanu notika 2014.gada 6.martā VNI mājas lapā ([www.vni.lv](http://www.vni.lv)), kad tika izsludināta pieteikšanās uz valsts kustamo mantu. Ņemot vērā, ka valsts iestādes un atvasinātas publiskas personas vai to iestādes uz transportlīdzekli nepieteicās, bet tika saņemts pieteikums no sabiedriskā labuma organizācijas, tad plašāka sabiedrības informēšanas par atsavināmo valsts kustamo mantu nav nepieciešama. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija un sabiedriskā labuma organizācija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Jaunu institūciju izveide vai esošo institūciju likvidācija nav paredzēta.  |
| 3. | Cita informācija | Ministru kabineta rīkojums tiks publicēts Latvijas Republikas oficiālā izdevuma „Latvijas Vēstnesis” interneta vietnē [www.vestnesis.lv](http://www.vestnesis.lv). un bezmaksas normatīvo aktu bāzē www.likumi.lv. |

*Anotācijas III, IV un V sadaļa – projekts šīs jomas neskar.*

Ārlietu ministrs E. Rinkēvičs

Ārlietu ministrijas valsts sekretārs A. Pildegovičs

10.05.2014. 11.24

731

S. Štrāle

67016409, solvita.strale@mfa.gov.lv